OpenLLM-France/wikimedia huggingface dataset:
# Lo Picalt (Bóixols)

Lo Picalt és una muntanya de 1.224,8 metres d'altitud del terme municipal d'Abella de la Conca, a la comarca del Pallars Jussà, en territori del poble de Bóixols.
Es troba al sud-est de Bóixols, al davant seu a l'altre costat de la vall del riu de Pujals. És a l'extrem sud-occidental de l'Obac del Pi Gros, i a l'occidental de les Roques de les Canals del Grau, a ponent de la Roca Alta i al nord de les Roques de Cal Taó, a la part nord-occidental de les Costes.

## Etimologia

Aquest topònim és fruit de l'aglutinació del substantiu pic amb l'adjectiu alt, que descriu exactament el que s'entén dels dos mots de la llengua comuna.

## Enllaços externs

* Lo Picalt en el seu entorn, a l'Institut Cartogràfic de Catalunya
# Llista de ciutats d'Ucraïna

Aquesta és una llista completa de les ciutats d'Ucraïna. L'1 de gener del 2010 hi havia 459 ciutats (ucraïnès: мiсто, misto) a Ucraïna. Hi ha tres categories de ciutats que estan indicades per una lletra respectiva com a estatus de ciutat en la següent taula (vegeu llegendes a continuació per identificar les lletres de l'estatus de ciutat. Totes les ciutats tenen un cert nivell de significació. Qualsevol assentament que obtingui l'estatus de ciutat esdevé una ciutat de subordinació a districte (raion). Les ciutats d'importància nacional es coneixen oficialment com a ciutats amb estatut especial (Kíiv, Sevastopol).
A continuació es mostra la llista de totes les ciutats, ordenades per població segons el cens ucraïnès del 2001. S'inclouen també les ciutats de la República Autònoma de Crimea, per bé que aquesta zona està de facto annexionada a Rússia, atès que ni Ucraïna ni la comunitat internacional reconeixen aquesta annexió.

## Estatus de ciutat

L'estatus de ciutat es proporciona a la taula següent
| Codi | Estatu | Estatus (en ucraïnès) | Nombre de ciutats |
| S | Estatus especial (anteriorment: Ciutat de subordinació republicana) | Спеціальний статус (anteriorment: Місто республіканського підпорядкування) | 1 (Kíev) |
| O | Ciutat de subordinació a l'óblast | Місто обласного значення | 178 |
| R | Ciutat de subordinació al raion | Місто районного значення | 279 |

## Enllaços externs

* Regions d'Ucraïna i la seva composició (ucraïnès)
* Cens ucraïnès del 2001: Estructura de població (ucraïnès)
* World Gazetteer: Ciutats d'Ucraïna
# Llista de fons d'inversió per despeses

Aquesta és una llista de fons d'inversió ordenats per la ràtio de despeses totals.
S'inclouen només els fons d'inversió globals, d'acumulació, en euros i amb una ràtio de despeses totals igual o inferior al 0,30%. Les dades que es mostren a continuació són les publicades en la documentació de cada un dels fons. La llista està actualitzada el 31 de juliol de 2022.
| Rang | ISIN | Fons | Gestora | TER |
| 1 | IE00BYX5NX33 | Fidelity MSCI World Index Fund EUR P Acc | Fidelity | 0,12% |
| 2 | IE00BD0NCM55 | iShares Developed World Index Fund (IE) D Acc EUR | BlackRock | 0,12% |
| 3 | IE00B18GC888 | Vanguard Global Bond Index Fund Institutional EUR Hedged Accumulation | Vanguard | 0,15% |
| 4 | IE00BH65QP47 | Vanguard Global Short-Term Bond Index Fund EUR Hedged Acc | Vanguard | 0,15% |
| 5 | IE00BH65QK91 | Vanguard Global Short-Term Bond Index Fund Investor EUR Hedged Accumulation | Vanguard | 0,15% |
| 6 | IE00B03HCZ61 | Vanguard Global Stock Index Fund Investor EUR Accumulation | Vanguard | 0,18% |
| 7 | IE00B03HD191 | Vanguard Global Stock Index Fund EUR Acc | Vanguard | 0,18% |
| 8 | IE00B03HD316 | Vanguard Global Stock Index Fund EUR Hedged Acc | Vanguard | 0,18% |
| 9 | LU0389812693 | Amundi Index Solutions - Amundi Index J.P. Morgan GBI Global Govies IHE-C | Amundi | 0,20% |
| 10 | LU0996181599 | Amundi Index Solutions - Amundi Index MSCI World IE-C | Amundi | 0,20% |
| 11 | IE00B5456744 | Vanguard ESG Developed World All Cap Equity Index Fund EUR Acc | Vanguard | 0,20% |
| 12 | IE00B83YJG36 | iShares Developed Real Estate Index Fund (IE) Institutional Acc EUR | BlackRock | 0,22% |
| 13 | LU0875157702 | iShares World Equity Index Fund (LU) D2 EUR | BlackRock | 0,24% |
| 14 | IE00B42W3S00 | Vanguard Global Small-Cap Index Fund Investor EUR Accumulation | Vanguard | 0,29% |
| 15 | LU0996182563 | Amundi Index Solutions - Amundi Index MSCI World AE-C | Amundi | 0,30% |

## Vegeu també

* Fons d'inversió
# London Chess Classic 2016

El London Chess Classic 2016 va ser un torneig d'escacs que va tenir lloc a Londres entre el 9 i el 18 de desembre de 2016. El torneig i el Grand Slam Tour fou guanyat per Wesley So després de fer taules contra Maxime Vachier-Lagrave i superant a Fabiano Caruana per mig punt a més de superar la barrera de 2.800 punts d'Elo Fide.
Paral·lelament al torneig principal, es dugué a terme altres activitats com la Pro-Biz Cup el 8 de desembre, les simltànies a càrrec de John Nunn el 13 de desembre i a càrrec de Jonathan Speelman amb 20 taulers el 15 de desembre.

## Classificació

    London Chess Classic 2016 JugadorElo12345678910PuntsVictòriesSBPts Tour 1 Wesley So2794X½1½½½½½116.0325.7513 2 Fabiano Caruana2823½X1½½½½½½15.5223.7510 3 Hikaru Nakamura277900X1½½1½½15.0319.757 4 Viswanathan Anand2779½½0X½½1½½15.0220.57 5 Vladímir Kràmnik2809½½½½X½½½½15.0121.257 6 Anish Giri2771½½½½½X½½½½4.5020.255 7 Maxime Vachier-Lagrave2804½½00½½X1½½4.0117.53 8 Levon Aronian2785½½½½½½0X104.0119.53 9 Michael Adams27480½½½½½½0X14.0116.53 10 Vesselín Topàlov276000000½½10X2.018.251

## Referències

* ↑ «So también gana el Chess Classic de Londres». chessbase.com. [Consulta: 22 desembre 2016]. (castellà)
* ↑ «Wesley So, double winner in London». chessbase.com. [Consulta: 22 desembre 2016]. (anglès)
# Lluís Soler i Pla

Lluís Soler i Pla (Barcelona 14 de març de 1842 - 31 de març de 1897)fou un notari i polític català, diputat a les Corts Espanyoles durant la restauració borbònica.
Fill de Jaume Soler i Gelada, registrador de la propietat nascut a Barcelona i de Guadalupe Pla i Ortega nascuda a Tarragona. Nebot del notari Magí Soler i Gelada.
Fou elegit diputat del Partit Liberal Fusionista pel districte de Mataró a les eleccions generals espanyoles de 1886, vencent al candidat conservador Joaquim Valentí i Fontrodona. Fou derrotat a les eleccions de 1891 pel candidat conservador Delmir de Caralt i Matheu, però tornà a imposar-se a les eleccions generals espanyoles de 1893.
Mor a Barcelona al Passatge Escudellers, 1 pral. a l'edat de 55 anys, casat amb Soledat Soler.

## Referències

* ↑ «Naixements. Any 1842. Llibre primer. Registre núm.1023. (pdf pàg.107)» (en castellà). Arxiu Municipal Contemporani de Barcelona, 14-03-1842. [Consulta: 5 juliol 2023].
* 1 2 «necrològica». La Vanguardia, 04-04-1897, pàg. 2.
* ↑ «Registre de Defuncions. Any 1897. Registre núm.2615. Jutjat "Lonja". (pdf pàg.16)». Arxiu Municipal Contemporani de Barcelona, 31-03-1897. [Consulta: 5 juliol 2023].
* ↑ Fitxa del Congrés dels Diputats
* ↑ El Poder del Cacic. Eleccions generals a Mataró els anys de la Restauració
# London Bar

El London Bar és un pub situat al carrer Nou de la Rambla, 34 de Barcelona, catalogat com a establiment de gran interès (categoria E1).

## Descripció

Es traba a l'esquerra del portal d'accés a l'escala de veïns. L'exterior és auster, amb un aplacat de fusta bastant senzill, mentre que la decoració de l'interior és d'estil modernista, entre la qual destaca l'aparador amb un mirall de fons de línies corbes entretallades per flors i rematades per volutes amb decoració vegetal. L'espai interior és separat per una decoració de fusta de corbes entrellaçades amb el nom del local al centre, segurament d'època més tardana. També té dues barres: la primera, la més antiga, és de marbre de diferents colors amb decoracions florals en baix relleu seguint la decoració de l'arrambador; la segona és de fusta. L'arrambador és de marbre bicolor i el paviment està realitzat amb mosaic hidràulic amb motius geomètrics.
Pel que fa a l'exterior, el moble aplacat té una zona de sòcol de marbre sobre els quals s'inicien estrets muntants de fusta que emmarquen els brancals rematats per mènsules formant una voluta. La porta d'accés és de fusteria simple amb dos fulls situats a la dreta de l'entrada, mentre que a l'esquerra hi ha una finestra a l'altura de la barra.

## Història

Va ser fundat per Josep Roca i Tudó l'any 1910, i proposava també activitats artístiques i culturals en l'espai de saló interior. Posteriorment, es van unir les dues parts de l'interior deixant un petit espai d'escenari al fons. A la documentació administrativa del 1939 el bar es coneixia com a «Cafè Econòmic».
El bar va ser un lloc de trobada per artistes del món del circ i de l'espectacle, ja que al mateix carrer hi havia gran part dels agents. També s'hi van reunir artistes joves com Miró, Picasso o Gaudí.
Es desconeix l'autoria del disseny de la decoració interior, però se sap que devia ser un equip d'artesans, entre els quals hi havia el fuster Pedrerol i el pintor Xampanyer.

## Referències

* ↑ «London Bar». Catàleg de Patrimoni. Ajuntament de Barcelona.
* 1 2 3 4 5 «London Bar». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Enllaços externs

* «London Bar». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# London (Ohio)

London és una població dels Estats Units a l'estat d'Ohio. Segons el cens del 2000 tenia 8.771 habitants.

## Demografia

Segons el cens del 2000, London tenia 8.771 habitants, 3.590 habitatges, i 2.301 famílies. La densitat de població era de 397,9 habitants per km².
Dels 3.590 habitatges en un 32% hi vivien nens de menys de 18 anys, en un 46,4% hi vivien parelles casades, en un 13,6% dones solteres, i en un 35,9% no eren unitats familiars. En el 30,8% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3.
Per edats la població es repartia de la següent manera: un 26,6% tenia menys de 18 anys, un 8,2% entre 18 i 24, un 28,8% entre 25 i 44, un 20,3% de 45 a 60 i un 16% 65 anys o més.
L'edat mediana era de 36 anys. Per cada 100 dones de 18 o més anys hi havia 83,2 homes.
La renda mediana per habitatge era de 35.641 $ i la renda mediana per família de 42.400 $. Els homes tenien una renda mediana de 33.092 $ mentre que les dones 26.048 $. La renda per capita de la població era de 18.404 $. Aproximadament el 9,5% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- London». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- London». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Llista de juristes romans

A continuació es presenta una llista dels juristes romans més destacats de l'època clàssica.

## A

* Gai Visel·li Var Aculeu
* Luci Cinci Aliment
* Ampeli
* Anatoli de Beirut
* Furi Antià
* Antíoc (jurista)
* Luci Celi Antípater
* Apol·lodor de Constantinoble
* Gal Àquila
* Tici Aristó
* Arrià (jurista)
* Atanasi Escolàstic
* Atanasi Escolàstic d'Emesa
* Ateri
* Luci Atili (jurista)
* Atilicí
* Aufidi de Quios
* Gneu Aufidi
* Tit Aufidi

## B

* Luci Lucili Balb
* Luci Octavi Balb
* Bles (jurista)
* Marc Juni Brut (jurista)
* Marc Juni Brut (acusador)
* Marc Buculeu

## C

* Cal·lístrat (jurista)
* Gai Camil
* Campà (jurista)
* Cartili
* Cateu Capitó
* Marc Porci Cató Licinià el vell
* Sext Cecili
* Sext Cecili Africà
* Cecili Calactí
* Tit Cesi
* Cinna (jurista)
* Terenci Clement
* Corneli Servi
* Quint Corneli Màxim
* Tiberi Coruncani
* Cossutià Capitó

## D

* Docimi
* Dositeu Magister

## E

* Gai Livi Emilià Drus
* Quint Cervidi Escèvola
* Quint Muci Escèvola (cònsol 95 aC)
* Publi Muci Escèvola (cònsol 133 aC)

## F

* Urseu Ferox
* Gai Marci Fígul (jurista)
* Florentí (jurista)
* Fonteu Magne
* Gai Quiri Fortunacià
* Papiri Frontó
* Fufidi (jurista)
* Luci Fufidi
* Fulcini Prisc
* Furi (jurista)
* Marc Furi

## G

* Gai (jurista)
* Gai Aquil·li Gal
* Gai Eli Gal
* Publici Gel·li
* Gregorià

## H

* Hermogenià

## I

* Innocenci (jurista)

## J

* Prisc Javolè
* Papiri Just
* Gai Juvenci
* Tit Juvenci
* Publi Juvenci Cels
* Publi Juvenci Cels (pare)

## L

* Leli Fèlix
* Gai Cassi Longí (governador)
* Marc Antisti Labeó
* Quint Antisti Labeó

## M

* Ulpi Marcel
* Marc Minuci Fèlix

## N

* Neraci Prisc
* Marc Cocceu Nerva (jurista)

## O

* Octavè
* Ofili

## P

* Pactumeu Clement
* Tarruntè Patern
* Sext Pedi
* Pegàs (jurista)
* Sext Eli Pet
* Plauci (jurista)
* Sext Pomponi
* Pròcul (jurista)

## R

* Rutili Màxim

## S

* Sabí (jurista)
* Salvi Julià
* Venuleu Saturní
* Servi Sulpici Rufus

## U

* Ulpià

## V

* Vinidi
* Vivià
# Lopezita

La lopezita és un mineral de la classe dels sulfats. Rep el seu nom de Emiliano López Saa (1871-1959), enginyer de mines xilè i col·leccionista de minerals associat amb la indústria minera xilena del nitrat.

## Característiques

La lopezita és un sulfat de fórmula química K₂[Cr₂O₇], dicromat de potassi. Cristal·litza en el sistema triclínic. Es troba en forma d'agregats similars a esferes, de fins a 1 mil·límetre. La seva duresa a l'escala de Mohs és 2,5. Segons la classificació de Nickel-Strunz, la lopezita pertany a «07.FD - Dicromats", sent l'única espècie que integra aquesta agrupació.

## Formació i jaciments

És un mineral secundari poc freqüent que es troba en cavitats en roques massives de nitrats. Sol trobar-se associada a altres minerals com: tarapacaïta, dietzeïta i ulexita. Va ser descoberta l'any 1937 a Huara, a la província d'El Tamarugal, a Tarapacá (Xile). També ha estat descrita a Trail (Colúmbia Britànica, Canadà), al dipòsit de Waterberg (Limpopo, Sud-àfrica) i a dues localitats més xilenes: Zapiga (Tarapacá) i Oficina Maria Elena (Antofagasta).

## Referències

* ↑ «Lópezite» (en anglès). Mindat. [Consulta: 3 juliol 2016].
* 1 2 «Lópezite» (en anglès). Handbook of Mineralogy. [Consulta: 3 juliol 2016].
# Luis Santonja y Crespo

Luis Santonja y Crespo (Biar, 25 d'agost de 1823 - València, 7 de maig de 1897) fou un advocat i polític valencià, a qui el rei Alfons XIII li concedí el títol de marquès de Villagracia el 1884. És pare de José María Santonja y Almella.

## Biografia

La seva família tenia grans propietats a Villena, Castalla i Camp de Mirra. El 1844 es llicencià en dret per la Universitat de València i va entrar en política seguint Leopoldo O'Donnell quan fou elegit diputat provincial de la Unió Liberal per Villena (1858 i 1860) i diputat a Corts Espanyoles el 1858 i 1863 pel districte de Saix, i el 1865 pel d'Alacant. Després de la revolució de 1868 continuà en política i fou escollit novament diputat per Alacant en els eleccions generals espanyoles de 1869 i per Monòver en les de 1871, escó al que renuncià a canvi de la plaça de senador per la província d'Alacant. Va ingressar aleshores al Partit Constitucional, i revalidà l'escó de senador l'abril de 1872.
Fou un dels impulsors de la restauració borbònica i va ingressar al Partit Conservador, del que en fou cap a les Valls del Vinalopó, i des del 1877 fou nomenat senador vitalici. Fou benefactor del pintor Joaquim Sorolla i Bastida.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.515. ISBN 9788495484802.
* Fitxa del Congrés dels Diputats (castellà)
* Fitxa del Senat
# Luis Ruiz de Aguirre Urquijo

Luis Ruiz de Aguirre Urquijo (Barakaldo, 18 de novembre de 1908 - Sant Sebastià, 26 de juliol de 1989) conegut literàriament com a "Sancho de Beurko" va ser un polític espanyol, militant d'Acció Nacionalista Basca (ANV), Comissari General de l'Eusko Gudarostea i historiador dels esdeveniments bèl·lics dels quals havia estat protagonista.

## Biografia

Ruiz Aguirre va començar la seva carrera política com a militant d'ANV a Barakaldo, on va col·laborar amb la revista del partit, Tierra Vasca, i va participar activament en els grups paramilitars creats pels partits polítics en la subcomarca de l'Ezkerraldea.
Durant la Guerra Civil Espanyola, la seva activitat va ser més militar que política, la qual cosa el va portar a participar de primera mà en els combats. En 1937 va ser nomenat Comissari General del I Cos d'Exèrcit d'Euzkadi, el cos armat que va formar el Govern autonòmic basc, pel llavors lehendakari José Antonio Aguirre. Acabada la guerra es va exiliar a Veneçuela, on va continuar col·laborant amb Tierra Vasca i va començar la seva carrera literària narrant els fets bèl·lics en els quals havia participat, signant amb el pseudònim de «Sancho de Beurko».
En els anys 70 s'instal·la a Biarritz (Iparralde), i després de la mort de Francisco Franco es va traslladar a la localitat guipuscoana d'Hondarribia. En el post-franquisme va ser contrari a la integració d'ANV a Herri Batasuna, la coalició de partits de l'esquerra abertzale, encara que no va aconseguir el seu objectiu. Per això, a partir d'aquí, la seva vida va ser molt més historiogràfica que política, començant a recaptar testimonis per a complementar els seus arxius i així poder continuar escrivint i opinant sobre els diferents fets de la guerra com el Pacte de Santoña, el Bombardeig de Guernica i les batalles en les que havia participat.

## Obres

* Historia vasca de las anexiones con Castilla, Bilbon emandako hitzaldia 1933.
* Gudaris, Buenos Aires 1942.
* Vascos por el mundo, Lapurdin 1977.
* Prólogo y notas a el Informe del presidente Agirre al Gobierno de la República, Bilbo 1981.
* Prólogo a Eloy. Euskadi en llamas, Gasteizen 1979.
* Pido un monumento, Bilbon 1979.
* Viento y agua por los caminos, Bilbo 1980.
* El Ejercito Vasco en la Guerra Civil, Bilbo 1981.
* Semillas de mis surcos, Bilbon 1985.

## Referències

* ↑ de la Granja, 1995, p. 636.

## Bibliografia

* de la Granja, José Luis. El nacionalismo vasco. Un siglo de historia. Tecnos, 1995.

## Enllaços externs

* Sancho de Beurko Elkartea
# Luis Salaya Julián

Luis Salaya Julián (Saragossa, 23 de juny de 1988) és un polític espanyol del Partit Socialista Obrer Espanyol (PSOE), alcalde de Càceres entre 2019 i 2023.
Nascut el 23 de juny de 1988 a Saragossa, es va traslladar a Extremadura a l'edat d'1 any, passant a viure a Càceres des dels 12 anys. Afiliat a les Joventuts Socialistes el 2004, amb quinze anys. Va cursar estudis de dret a la Universitat d'Extremadura, que va finalitzar a la Universitat a Distància de Madrid (UDIMA). El 2014 va guanyar les primàries del PSOE per seleccionar l'aspirant del partit a l'alcaldia de Càceres de cara a les eleccions municipals de 2015. Elegit regidor en els comicis, va exercir de portaveu del Grup Municipal Socialista. Cap de llista del PSOE de nou a les eleccions municipals de 2019 a Càceres, la candidatura socialista va ser la més votada. El 15 de juny de 2019 va ser proclamat alcalde després de l'abstenció en la votació d'investidura dels regidors de Ciutadans-Partit de la Ciutadania.
A les eleccions de 2023 va guanyar 50 vots i un escó més, però la dreta va obtenir l'alcaldia al municipi.

## Referències

* 1 2 Viejo, Manuel. «Alcaldes con título de ‘ex’, un año después del tsunami electoral: “Ahora me dedico a vivir”» (en castellà), 26-05-2024. [Consulta: 26 maig 2024].
* ↑ «Luis Salaya. Portavoz del PSOE en el Ayuntamiento de Cáceres: “El PP está muy anquilosado en las viejas formas y sólo aspira a que las cosas sigan como están”». Avuelapluma, 06-05-2017 [Consulta: 16 juny 2019].
* 1 2 «Luis Salaya (PSOE), alcalde de Cáceres gracias a la abstención de Ciudadanos». eldiario.es, 15-06-2019 [Consulta: 16 juny 2019].
* 1 2 3 4 Núñez, Cristina «Salaya, el alcalde digital». Hoy, 15-06-2019.
# Manuel Huete Aguilar

Manuel Huete Aguilar (1922 - Madrid, 19 de gener de 1999) fou un dibuixant de còmics i actor espanyol, pare de la productora Cristina Huete i de Lala Huete, i avi de Jonás Trueba.
Durant els anys 1940 va treballar com a dibuixant de còmics d'aventures i ciència-ficció per Ediciones Rialto i Ediciones Marisal i Ediciones Maravillas, editada per Falange Española de las JONS L'any 1986 va participar en el guió d' El año de las luces i des dels anys 1970 va participar en algunes pel·lícules com a actor secundari, com Sal gorda (1984) o La corte de Faraón (1985). El 1990 fou nominat al Goya al millor actor secundari per la seva participació a El vuelo de la paloma.
Va morir el 19 de gener de 1999 a Madrid i fou incinerat al tanatori del Cementiri de l'Almudena.

## Filmografia

* Sal gorda (1984)
* La corte de Faraón (1985)
* Hay que deshacer la casa (1986)
* El año de las luces (1986)
* Pasodoble (1988)
* Miss Caribe (1988)
* El vuelo de la paloma (1989)
* El baile del pato (1989)
* Bajarse al moro (1989)
* Belle Époque (1992)
* Suspiros de España (y Portugal) (1995)

## Referències

* ↑ Manuel Huete a findagrave.com
* ↑ Manuel Huete a tebeosfera.com
* ↑ Manuel Huete a Internet Movie Database
* ↑ El vuelo de la paloma al web dels Premis Goya
* ↑ Manuel Huete Aguilar a ABC, 20 de gener de 1999

## Enllaços externs

* Manuel Huete a la base de dades de la Biblioteca Nacional d'Espanya
# Xot de Gran Sangihe

El xot de Gran Sangihe (Otus collari) és una espècie d'ocell de la família dels estrígids (Strigidae). Habita zones boscoses de les illes Sangihe, entre Sulawesi i Mindanao. El seu estat de conservació es considera de risc mínim.

## Referències

* ↑ «Xot de Gran Sangihe». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 258. ISBN 978-84-16728-37-4.
* ↑ BirdLife International. «Sangihe Scops-owl. Otus collari» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 febrer 2023].
# Neoperla illiesi

Neoperla illiesi és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indonèsia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1983. Spixiana 6(2):197.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
* Synopsis of the World Genera of Perlinae (Plecoptera: Perlidae) (anglès)